Arethusa

Arethusa (Graece Ἀρέθουσα) in mythologia Graeca fuit Nereis, filia Nerei deus maritimi e Doride genita, secundum Hyginum in libro Fabulae inscripto,Hyginus, Fabulae praefatio 8. qui hoc nomen e textu Georgicon Vergilii sine dubio dempsit; Vergilius enim eam inter sectatrices Cyrenes enumeraverat, scilicet Drymo, Xantho, Ligea, Phyllodoce, Cydippe, Lycorias, Clio, Beroe, Ephyre, Opis, Asia, Deiopea, tandemque Arethusa; quae "positis velox Arethusa sagittis" a poëta describitur.Vergilius, Georgica 4.344.
 De fabula Ovidiana 
De Arethusa libro quinto Metamorphoseon narrabat  Ovidius poeta dicens nympham Artemidis comitem fuisse quae in Arcadia aut Elide saltus peragrabat atque venationi operam dabat ; quamquam virago erat tamen cum in frigida puri rivi unda  quondam e labore nuda reficeretur cupidine sui  deum huius fluminis Alpheum incendisse. Fugiebat quam velocissime et iam nihilominus capiebatur nisi domina Artemis tum ei succurrisset dum  primo spissa nube eam occultat, mox in latices vertit atque postremo solo discisso fugam subter mari usque ad insulam Ortygiam ei permittit ubi celeberrimus Syracusanorum fons facta est. Etenim nescio quo modo antiquis persuasum erat undam huius Syracusani fontis ex Alpheo Peloponnesiaco iter subter mari fecisse et ibi resurgere VI.2.4. Pausanias VII.24.3. Ita fabula poeticam illorum erroris rationem praebebat.

 Fontes 
 Ovidius libro quinto Metamorphoseon 573-641
 Pausanias libro quinto Graeciae descriptionis VII.1-3.

Arethusana arethusa
 95 Arethusa

Notae

Nexus externi
Imagines Arethusae in Musaeo Iconographico Warburgiano, warburg.sas.ac.uk

Categoria:Nereides